මෙම කෙල්ප් ඇල්ගී වනාන්තරය නිවහන කරගත් ගැරිබෝල්ඩි මාළුවා දිනපතා ලොකු අභියෝගයකට මුහුණ දෙයි. ගැරිබෝල්ඩි යනු ප්‍රමාණයෙන් විශාල කහ පැහැති මාළුවෙකි. ඇස් දීප්තිමත් නිල් පැහැයක් ගනී. ඇල්ගී වනාන්තරයේ ගැරිබෝල්ඩි මාළුවාට ඔහුටම කියා මුහුදු ශාකවලින් සමන්විත එක් සුවිශේෂී තැනක් ඇත. මෙම මුහුදු ශාක අතර ඇසට පෙනෙන නොපෙනන තරමේ කුඩා මුහුදු ජීවීන්ගෙන් පිරි පවතී. ගැරිබෝල්ඩිගේ ආහාරය වන්නේ මොවුන්ය. මෙම ස්ථානය ගැරිබෝල්ඩිගේ ගොවිපොළ යැයි කීවොත් නිවැරැදිය. ගැරිබෝල්ඩි උගේ ගොවිපොළ බොහොම ආදරයෙන් රැක බලා ගනී. ගොවිපොළක ගොවියකුගේ රාජකාරි කවදාවත් අවසන් නොවෙයි. ගැරිබෝල්ඩි ද එසේමය. ගොවිපොළේ ඇල්ගී ආහාරයට පැමිණෙන ආක්‍රමණිකයන් පලවා හැරීම හෝ ඉවත් කර දැමීම ගැරිබෝල්ඩිගේ ප්‍රධාන රාජකාරිය වෙයි. ගොළුබෙල්ලෝ කරදරකාරයෝය. ගැරිබෝල්ඩි බෙල්ලන් කටින් ගෙන ගොවිපොළෙන් ඉවතට ගෙන ගොස් විසි කරයි. ඇල්ගී ආහාරයට ගැනීමට වෙන මාළුවකු පැමිණියහොත් ඌ පන්නා දමයි. කොතරම් ප්‍රමාණයෙන් ලොකු වුවත්, ගැරිබෝල්ඩි ඒ ගැන තැකීමක් නොකරයි. මේ අයුරින්, ගැරිබෝල්ඩිට නොයෙක් නොයෙක් විදියේ පරපෝෂිතයන් සමඟ ගැටෙන්නට සිදුවෙයි.
මෙම මාළුවාගේ කරදරකාරයෝ කවුරුද ?
ගොළුබෙල්ලෝ